June & Kopi

June & Kopi adolah pilem drama komedi keluarga Indonesia tahun 2021 nan disutradarai dek Noviandra Santosa. Pilem ko dibintangi dek Acha Septriasa, Ryan Delon, jo Makayla Rose Hilli. Pilem ko ditayangan patamo kali pado 28 Januari 2021 di Netflix. Pilem ko manjadi pilem Indonesia kaduo nan punyo tema hubungan persahabatan antaro manusia jo hewan anjiang, sasudah pilem Boni & Nancy tahun 1974 silam.

Sinopsis 
Aya (Acha Septriasa) jo suaminyo (Ryan Delon) punyo duo anjiang banamo June jo Kopi nan manjadi bagian dari kaluargonyo. Katiko Aya manyambuik anak padusinyo nan baru lahia, Karin (Makayla Rose Hilli), June langsuang manjadi pandampiang nan setia ka Karin sampai jadi sahabat sairiang batumbuahnyo Karin. Sayangnyo, suatu hari Karin jo June barado dalam situasi nan mambuek cameh urang tuonyo, Ayo hanyo bisa baharok ka June untuak bisa manjago anaknyo.

Pamaran

Manusia 

 Acha Septriasa sabagai Aya
 Ryan Delon sabagai Ale
 Makayla Rose Hilli sabagai Karin
 TJ sabagai Tante Ika
 Reza Aditya sabagai Reza
 Yudha sabagai anak kecil rubik
 David Saragih sabagai preman
 Andi Boim sabagai preman
 Monica Oemardi sabagai dokter kandungan
 Ayu Intan sabagai dokter anak
 Elizabeth Christine sabagai dokter hewan
 Fanny Simanjuntak, Miradz Flow, Bryant, Devi, Mona sabagai perawat
 Roni Galoeng sabagai sopir pick-up
 Jason Lionel Theo sabagai anak bully

Anjing 

 June/Suki sabagai June
 Oso/Buddha sabagai Kopi
 Grayson sabagai Kubis
 Cemen sabagai Puppy Putih

Produksi 
Pado 26 Agustus 2020, tapek jo Hari Anjing Internasional, Aurora Films maumuman produksi film tantang pasahabatan manusia jo hewan anjing nan bajudul June & Kopi. Diumuman pulo, Noviandra Santosa nan akan manyutradarai pilem tu. Pilem ko akan jadi pilem panjang kaduo sasudah pilem Pintu Merah (2019) nan diproduksi dek Aurora Films.

Ide pilem ko tainspirasi dari pangalaman pribadi Noviandra samaso kuliahnyo. Novi dikabaan acok maadopsi anjiang-anjiang jalanan nan dibuang dek pamiliknyo. Baliau manyadari akan banyak masalah nan disababan banyaknyo populasi hewan nan indak ado rumah di Indonesia. Tokoh Kopi tainspirasi dari anjiang patamo nan diadopsinyo, Cody, samantaro June tainspiasi dari anjiangnyo nan punyo tigo kaki jo takuik samo laki-laki. Manuruik Noviandra, kaduo anjiang nan jadi pamaran utamo dalam pilem ko adolah anjiang jalanan nan basuo di tampek panampuangan.

Panayangan 
Katiko patamo kali diumuman, pilem June & Kopi dirancanoan tayang di bioskop. Namun, di akhia tahun 2020 Netflix maumuman basonyo akan manayangan pilem June & Kopi sabagai Netflix Originals sarato tayang sacaro global. Trailer pilem dirilis di kanal YouTube Netflix Asia pado 5 Januari 2021. Pilem ko dirilis di Netflix mulai 28 Januari 2021.

Panghargoan

Rujuakan 

Pilem Indonesia
WikiFilm